|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,****upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 40-35 ; 487 43-30ounz@vojvodina.gov.rs

|  |  |
| --- | --- |
| KLASA: 000128517 2024 09427 001 001 000 001 | DATUM: 31. 1. 2024. |

 |

Na temelju članaka 2. i 5. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini („Sl. list APV“, broj: 14/15 i 10/17), članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje programa i projekata u području osnovnog i srednjeg obrazovanja i odgoja u Autonomnoj Pokrajini Vojvodini („Službeni list APV“, broj: 7/23 i 5/24), a u vezi s Pokrajinskom skupštinskom odlukom o proračunu Autonomne Pokrajine Vojvodine za 2024. godinu („Službeni list APV“, broj: 45/23), Pokrajinsko tajništvo za obrazovanje, propise, upravu i nacionalne manjine – nacionalne zajednice raspisuje

**NATJEČAJ**

**ZA FINANCIRANJE I SUFINANCIRANJE PROJEKATA U PODRUČJU PODIZANJA KVALITETE OBRAZOVNO-ODGOJNOG PROCESA SREDNJEG OBRAZOVANJA – TROŠKOVI ORGANIZIRANOG PRIJEVOZA UČENIKA SREDNJIH ŠKOLA SA SJEDIŠTEM U AP VOJVODINI NA SAJAM OBRAZOVANJA U NOVOM SADU**

**ZA 2024. GODINU**

Pokrajinsko tajništvo za obrazovanje, propise, upravu i nacionalne manjine – nacionalne zajednice će, sukladno Financijskom planu i financijskim mogućnostima u proračunskoj 2024. godini, financirati i sufinancirati projekte u području podizanja kvalitete obrazovno-odgojnog procesa srednjeg obrazovanja – troškovi organiziranog prijevoza učenika srednjih škola sa sjedištem u APV na Sajam obrazovanja u Novom Sadu, za 2024. godinu u iznosu od **2.000.000,00 dinara.**

Pravo sudjelovanja na Natječaju imaju ustanove srednjeg obrazovanja na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave. Navedena sredstva namijenjena su za podizanje kvalitete obrazovno-odgojnog procesa srednjeg obrazovanja – za troškove organiziranog prijevoza učenika srednjih škola sa sjedištem u APV na Sajam obrazovanja, koji će se održati u razdoblju od 21. do 23. ožujka 2024. godine u Novom Sadu.

Podnositelj prijave, uz prijavu na natječaj, treba priložiti:

1. presliku potvrde o poreznom identifikacijskom broju,
2. neobvezujuću ponudu o cijeni prijevoza učenika na Sajam obrazovanja u Novom Sadu s naznačenim brojem sudionika korisnika usluge.

**ODLUČIVANJE O ZAHTJEVIMA I NAČIN PRIJAVE**

O dodjeli sredstava korisnicima odlučuje pokrajinski tajnik nadležan za poslove obrazovanja na prijedlog Povjerenstva za provedbu natječaja, koje razmatra pristigle zahtjeve.

Kriteriji za dodjelu sredstava sukladno članku 11. točki 2. alinejama 1., 2. i 5. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje programa i projekata u području osnovnog i srednjeg obrazovanja i odgoja u Autonomnoj Pokrajini Vojvodini:

* veličina ciljne skupine,
* stupanj uključenosti ciljne skupine kojoj je projekt namijenjen,
* uključenost partnerskih institucija u realizaciju projekta.

Tajništvo zadržava pravo od podnositelja prijave, prema potrebi, zatražiti dodatnu dokumentaciju ili informacije.

Ako prijavu potpisuje osoba po ovlaštenju, neophodno je priložiti uredno ovlaštenje za potpisivanje iste.

Prijave na natječaj (isključivo na popunjenom obrascu prijave, koja se nalazi na mrežnoj stranici Pokrajinskog tajništva) dostavlja se u papirnatom obliku u zatvorenoj omotnici na adresu:

**POKRAJINSKO TAJNIŠTVO ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE, BULEVAR MIHAJLA PUPINA 16, 21000 NOVI SAD**, s naznakom naziva natječaja/programa i projekta, poštom ili osobno predajom pisarnici pokrajinskih tijela uprave (na navedenu adresu) u vremenu od 9.00 do 14.00 sati. Prijave dostavljene osobno ili putem pošte, obvezno se dostavljaju i u elektroničkom obliku u skeniranom – PDF formatu, putem aplikacije Tajništva http://185.166.125.155/konkursi/, izborom odgovarajućeg javnog natječaja na koji se odnosi prijava.

**Jedna pravna osoba može podnijeti najviše jednu prijavu.**

Rezultati natječaja se objavljuju na mrežnoj stranici Tajništva.

**Rok za podnošenje prijava na natječaj je 14. veljače 2024. godine.**

Povjerenstvo neće razmatrati:

* nepotpune prijave
* nepravodobne prijave
* nedopuštene prijave (prijave podnesene od strane osoba koje su neovlaštene i subjekata koji nisu predviđeni natječajem)
* prijave koje se ne odnose na natječajem predviđene namjene
* prijave korisnika koji u prethodnom razdoblju nisu opravdali dodijeljena sredstva putem financijskih i narativnih izvješća.

Obrazac upitnika se može preuzeti **od 31. siječnja 2024. godine** na službenoj internetskoj prezentaciji Pokrajinskog tajništva za obrazovanje, propise, upravu i nacionalne manjine – nacionalne zajednice: [**www.puma.vojvodina.gov.rs**](http://www.puma.vojvodina.gov.rs/)**.**

Informacije u vezi Natječaja mogu se dobiti na telefon: 021/487 40 35, 487 43 30.

|  |  |
| --- | --- |
|  | POKRAJINSKI TAJNIKZsolt Szakállas |